Diari Oficial de la Generalitat Valenciana


Sumari del DOGV 4248, del 14-05-2002 (2002/4920)

RESOLUCIÓ de 15 d'abril de 2002, del director general de Personal de la Conselleria de Cultura i Educació, per la qual es modifica la llista d'aspirants seleccionats en les proves selectives convocades per Ordre de 14 de maig de 1997, i la Resolució de 30 d'octubre de 1997, per la qual es nomena estos aspirants funcionaris en pràctiques, en el sentit d'incloure la senyora Mª. Viviana Miralles Fernández com a aspirant seleccionada en virtut del compliment de sentència del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/4920


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 15 d'abril de 2002, del director general de Personal de la Conselleria de Cultura i Educació, per la qual es modifica la llista d'aspirants seleccionats en les proves selectives convocades per Ordre de 14 de maig de 1997, i la Resolució de 30 d'octubre de 1997, per la qual es nomena estos aspirants funcionaris en pràctiques, en el sentit d'incloure la senyora Mª. Viviana Miralles Fernández com a aspirant seleccionada en virtut del compliment de sentència del Tribunal Superior de Justícia de la Comunitat Valenciana. [2002/X4920]
  
Per Ordre de 14 de maig de 1997, de la Conselleria de Cultura, Educació i Ciència, es convocà concurs oposició per a l'ingrés en el cos de mestres, i amb data 3 de setembre de 1997 es feren públiques les llistes d'aspirants que superaren l'esmentat procés en totes les especialitats convocades.
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha dictat sentència en el recurs contenciós administratiu número 2/320/1998, interposat per la senyora M. Viviana Miralles Fernández, amb el tenor literal següent:
  
«1) Rebutjar la sol·licitud d'inadmissibilitat deduïda per les parts demandades del recurs contenciós administratiu interposat per la senyora M. Viviana Miralles Fernández contra la Resolució de 30 d'octubre de 1997 (DOGV número 3.136, de 4 de desembre), del director general de Personal de la Conselleria d'Educació i Ciència [sic], per la qual es nomena funcionaris en pràctiques del cos de mestres els aspirants seleccionats en el marc dels procediments selectius convocats per Ordre de 14 de maig de 1997;
  
2) Estimar el dit recurs;
  
3) Declarar l'expressada resolució contrària a dret i, en conseqüència, anul·lar-la i deixar-la sense efecte en l'extrem en què no incloïa el nomenament de l'actora com a funcionària en pràctiques del cos de mestres, i
  
4) Reconéixer, com a situació jurídica individualitzada, el dret de l'actora a ser inclosa en la llista oficial d'aprovats del concurs oposició convocat per Ordre de 14 de maig de 1997, de la Conselleria de Cultura, Educació i Ciència, per a l'ingrés en el cos de mestres de l'especialitat d'Educació Infantil, i al seu nomenament com a funcionària en pràctiques del dit cos amb efectes economicoadministratius des del 15 de setembre de 1997».
  
En virtut d'això, resolc:
  
Primer
  
Incloure en la llista d'aspirants que han superat les proves selectives per a l'ingrés en el cos de mestres, convocades per Ordre de 14 de maig de 1997, en l'especialitat d'Educació Infantil, feta pública el 3 de setembre de 1997, l'aspirant relacionada en l'annex a esta resolució amb la puntuació que s'hi indica.
  
Segon
  
Modificar la Resolució de 30 d'octubre de 1997, del director general de personal, per la qual es nomena funcionaris en pràctiques del cos de mestres els aspirants seleccionats en el dit procediment selectiu, en el sentit d'incloure-hi la senyora M. Viviana Miralles Fernández, amb efectes economicoadministratius des del 15 de setembre de 1997.
  
Tercer
  
Atés que l'aspirant superà el procés selectiu convocat per Ordre de 29 d'abril de 1999 pel mateix cos i especialitat i que ha sigut nomenada funcionària de carrera per Ordre de 15 de gener de 2001, del Ministeri d'Educació, Cultura i Esport (BOE de 5 de febrer), amb efectes d'1 de setembre de 2000, no escau que la senyora M. Viviana Miralles Fernández duga a terme la fase de pràctiques, atés que ja fou realitzada al seu dia per a dit procediment, per la qual cosa correspon reconéixer-li efectes com a funcionària de carrera d'1 de setembre de 1998.
  
Quart
  
La Direcció General de Personal proposa el seu nomenament de funcionària de carrera per este cos i especialitat al Ministeri d'Educació, Cultura i Esport perquè aprove i publique el seu ingrés en el cos amb els esmentats efectes.
  
Cinqué
  
Contra la present resolució, que posa fi a la via administrativa, de conformitat amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, pot interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació, o interposar-se directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
València, 15 d'abril de 2002.- El director general de Personal: José Antonio Rovira Jover.
  
ANNEX
  
Cos: Mestres
  
Especialitat: Educació Infantil
  
DNI: 432060849
  
Cognoms i nom: Miralles Fernández, M. Viviana
  
Accés: Lliure